Δημήτρης Σαραντάκος

Ο Δημήτρης Σαραντάκος (8 Ιανουαρίου 1929 - 17 Δεκεμβρίου 2011) από τη Μυτιλήνη ήταν Έλληνας χημικός μηχανικός και συγγραφέας. 

Βιογραφικό
Ο Δημήτρης Σαραντάκος (1929-2011) γεννήθηκε στη Μυτιλήνη και πέθανε στην Αθήνα, γιος του Νικολάου (1903-1977) από τη Μάνη, βασικού συνεργάτη της εγκυκλοπαίδειας "Ήλιος" στην τελευταία της περίοδο, και της ποιήτριας Ελένης Μυρογιάννη (1907-1987). 

Αποφοίτησε από τη σχολή Χημικών Μηχανικών του Ε.Μ.Π. Έζησε και εργάστηκε στην Αθήνα ως το 1989 ως ελεύθερος επαγγελματίας στη βιομηχανία και τον τουρισμό, και συνταξιοδοτήθηκε τελικά από την Αγροτική Τράπεζα. Από τότε άρχισε να εκδίδει τη σατιρική εφημερίδα -μετά περιοδικό- το Φιστίκι στην Αίγινα, που από το 2009 μετατράπηκε σε ιστολόγιο με το ίδιο όνομα. Το μπλογκ διατηρείται σήμερα, δημοσιεύοντας κυρίως ακυκλοφόρητα κείμενα του Δημήτρη Σαραντάκου.

Σύζυγός του ήταν η ποιήτρια Κική Σαραντάκου με την οποία απέκτησαν έναν γιο, τον συγγραφέα Νίκο Σαραντάκο και δυο κόρες, τη Λένα και την Έφη Σαραντάκου.

Βιβλία του
Εγχειρίδια
 "Στοιχεία Χημείας", φροντιστηριακό βοήθημα, έκδοση της σχολής “Αναξαγόρας”του Νίκου Κατσικάρου  όπου δίδασκε τότε ο Δ.Σ.
 "Στεγανώσεις και στεγανωτικά υλικά" (1964), τεχνικό, επαγγελματικό εγχειρίδιο.
Διηγήματα, μυθιστορήματα, χρονικά και άλλα
 "Χαράλαμπος Κανόνης – η ζωή και ο θάνατος ενός ανθρώπου" (1987), χρονικό.
 "Απάντηση σε πέντε ερωτήματα" (1991), πολιτικό δοκίμιο.
 "Ο άγνωστος ποιητής Άχθος Αρούρης" (1996), βιογραφικό.
 "Οι εσταυρωμένοι σωτήρες" (1999), ιστορικό μυθιστόρημα.
 "Τα Έπη των Αριμασπών" (2004), μυθιστόρημα.
 "Γιατί η θεία μου μπορεί και να πήγε στον Παράδεισο" (2006), διηγήματα.
 "Οι Αρχαίοι είχαν την πλάκα τους" (2008), διηγήματα.
 "Μαθητές και Δάσκαλοι" (2008), χρονικό.
 "Τι μας έμαθαν επιτέλους οι αρχαίοι Έλληνες;" (2010), δοκίμιο
 "Η αποκρουστέα μυθολογία- Δοκίμια (ενοχλητικά)",(2011), δοκίμιο
 "Σχίζοντας τις γραμμές των οριζόντων" (2011), δοκίμιο
 "Ο βενετσιάνικος καθρέφτης" (2012), νουβέλες
"Εφτά ευτυχισμένα καλοκαίρια" (2018), αυτοβιογραφικό αφήγημα

Περιοδικό το Φιστίκι
 1989 ως 2001: μηνιαία εφημερίδα
 2001 ως 2007: διμηνιαίο περιοδικό
 2007 ως 2009: εξαμηνιαία επιθεώρηση
 2009 ως σήμερα: ιστολόγιο με το ίδιο όνομα

Το 1978 εξέδωσε, μαζί με την μητέρα και την γυναίκα του, μία συλλογή με επιλεγμένα ποιήματα του πατέρα του, με τίτλο "Της Κατοχής και του Στρατόπεδου".

 Εξωτερικοί σύνδεσμοι 

 Βιογραφία δημοσιευμένη στο Περιοδικό του ΤΕΕ, Τεύχος 2583, 10 Μαΐου 2010
 Αυτοβιογραφία Αποσπάσματα από το υπό έκδοση βιβλίο Εφτά Ευτυχισμένα Καλοκαίρια
 Κείμενά του που βρίσκονται δημοσιευμένα στο διαδίκτυο: Στον κατάλογο του παρόντος συνδέσμου, όσα αναφέρουν συγγραφέα τον Δημήτρη Σαραντάκο
 Έφυγε ο Μίμης… Ανακοίνωση στο περιοδικό Το Φιστίκι.
 Μνήμη Δημήτρη Σαραντάκου (1929-2011) Νέα ανάρτηση στο ιστολόγιο «Οι λέξεις έχουν τη δική τους ιστορία» για τα τέσσερα χρόνια από τον θάνατο του Δημήτρη Ν. Σαραντάκου

 Πηγές 

 Ντόναλντ Μακφαίηλ, "Οικογενειακή λογοτεχνική και πνευματική πανδαισία από τους Σαραντιάνους της Γέρμας", περιοδικό "Μάνη, χθες, σήμερα, αύριο", τ. 38 (Ιανουάριος-Μάρτιος 2009), σελ. 45-52.

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες συγγραφείς του 20ού αιώνα